aadhar
81లక్షల ఆధార్‌లను నిలిపివేశాం
న్యూఢిల్లీ, ఆగస్టు 15: 81 లక్షల ఆధార్‌ నంబర్లను ప్రస్తుతం చెలామణినుంచి తొలగించినట్లు యుఐడిఎఐ వెల్లడించింది. ఆధార్‌ వెబ్‌సైట్‌ను పరిశీలించుకుని వెరిఫై ఆధార్‌నంబరును చూసుకుంటే తొలగించారా లేక కొనసాగుతున్నదా వివరాలు తెలుసుకోవచ్చు. విశిష్టగుర్తింపుప్రాధికార సంస్థ, ఎలక్ట్రానిక్స్‌ శాఖ సహాయ మంత్రి పిపిచౌదరి ఈసమాచారం క్రపటించారు. ఇప్పటివరకూ 81 లక్షల ఆధార్‌నంబర్లను చెలామణి నుంచి నిలిపివేసినట్లు మంత్రి రాజ్య సభలోప్రకటించారు. 12అంకెల గుర్తింపుసంఖ్య తో డిజిటల్‌బయోట్రిక్‌ ఆధారిత గుర్తింపు సంఖ్యగా యుఐడిఎఐ జారీచేసిందని అన్నారు. మొత్తం 115 కోట్ల మందికి దేశంలో ఆధార్‌ జారీచేసామని మంత్రి వివరించారు. ప్రభుత్వం ఆధార్‌ను అనేక ప్రభుత్వ లావాదేవీలకు తప్పని సరిచేసింది. ఆదాయపు పన్ను రిటర్నులు, పాన్‌ కార్డులకు అనుసంధానంచేసింది. ఆధార్‌ వెబ్‌సైట్‌లో వెరిఫై ఆధార్‌నెంబర్‌ టూల్‌ను ఏర్పాటుచేసారని వాటినుంచి తమాధార్‌ నంబరును పూరించి అమలులో ఉన్నదీ లేనిదీ తెలుసుకోవచ్చని మంత్రి వివరించారు. ప్రస్తుతం క్రియాశీలకంగా ఉన్న ఆధార్‌నంబర్లకు తదుపరిపేజీలో ఒక సందేశం వస్తుందని, దరఖాస్తులో పూరించిన ఆధార్‌నంబరు ఆధారంగా కార్డు అమలులో ఉన్నట్లు చెపుతుంది. ఆధార్‌ తనిఖీ ప్రాసెస్‌ పూర్తిచేసిన తర్వాత ఈ టూల్‌లోనే ప్రాథమిక సమాచారం కూడా అందిస్తుందని, వయసు, దరఖాస్తుదారు మొబైల్‌ నంబరు లోని చివరి మూడు అంకెలను కూడా తెలియజేస్తూ సందేశాలు పంపిస్తుందని మంత్రి వివరించారు.